義所衞公祠

義所衞公祠，堂號恒本，喺廣州市海珠區瀝滘村西街大街8號，係番禺瀝滘衞氏御史房十三世祖嘅祠堂。明朝崇禎年間起。坐東朝西。2012年8月定爲海珠區不可移動文物。

建築 
總面闊三間13.6米，總進深兩沓24.8米，佔地面積337.28平方米。

頭門面闊三間13.6米，進深5.3米夾埋七架，前牆後柱承重。硬山頂，鑊耳封火山牆，龍船屋脊。木雕如意封檐板。前牆明間凹入去做門廊。正牆青磚紅砂岩石腳。石門夾，原先棟木門唔見咗，家時加裝鐵閘。後簷柱花崗岩八角柱。後步樑上放瓜柱。第一二沓之間天井深8.9米，兩便新起兩廊。

後堂面闊三間13.6米，進深三間10.7米夾埋十三架，三三柱同後牆承重。屋頂形式同頭門咁上下。兩次間建磚牆，牆中砌磚雕通花。兩側牆同後牆係蠔殼牆。前簷柱係花崗岩八角柱，金柱係木圓柱，有木柱櫍、石柱礎。兩碌柱之間有木橫披。

攷 

海珠區
衞